Translate the text from Welsh to English.



 
O dan newidiadau a fwriadwyd ar gyfer Band B y rhaglen, bydd Llywodraeth Cymru yn talu am 65% o'r costau cyfalaf ar gyfer prosiect neu adeilad ysgol newydd, gydag awdurdodau lleol a cholegau yn talu am y 35% sy’n weddill. 

 Bydd Llywodraeth Cymru hefyd yn cynyddu ei chyfran o gyllid cyfalaf ar gyfer cyfleusterau i ddisgyblion ag anghenion dysgu ychwanegol a’r rheini mewn unedau cyfeirio disgyblion i 75%, gyda’r partneriaid cyflenwi yn talu am 25% o’r costau sy’n weddill. 

 Yn flaenorol, roedd yr arian cyfatebol ar gyfer y rhaglen cyfalaf fel arfer yn 50\-50\. 

 Bydd y newid i’r arian cyfatebol yn cael ei gyflwyno ar gyfer Band B y rhaglen, sy’n dechrau ym mis Ebrill flwyddyn nesaf. 

 Bydd Band B hefyd yn cynnwys buddsoddiad ychwanegol gyda gwerth cyfalaf o tua £500m wedi’i ariannu drwy’r Model Buddsoddi Cydfuddiannol newydd ar gyfer Cymru.   

 Dywedodd Kirsty Williams, yr Ysgrifennydd Addysg: 

 
> “Rydyn ni i gyd yn gweithio mewn cyfnod o galedi ond os gallwn leddfu'r pwysau cyllido hwn ar awdurdodau lleol a cholegau, dyna a wnawn.  
> 
>  “Mae gan y newid hwn y potensial i arbed miliynau o bunnoedd i awdurdodau lleol a cholegau y gellid ei fuddsoddi mewn rhan arall o’n system addysg. 
> 
>  “Dydw i ddim yn meddwl am eiliad fod hyn yn mynd i ddatrys pob problem, ond mae gwneud newid mor arwyddocaol i’n rhaglen flaenllaw ar gyfer adeiladu ysgolion yn dangos ein bod ni’n barod i weithredu mewn ffordd wahanol ac ystyried ffyrdd amgen o gyllido.

 Dywedodd Arweinydd CLlLC, y Cynghorydd Debbie Wilcox (Casnewydd): 

 
> “Mae hwn yn gyhoeddiad gan Llywodraeth Cymru rydym yn ei groesawu’n fawr. Bydd yn helpu i leddfu rhywfaint o’r pwysau a wynebir gan ein cynghorau. 
> 
>  “Mae CLlLC yn cefnogi’n frwd y Rhaglen Addysg ac Ysgolion ar gyfer yr 21ain Ganrif. Mae’r rhaglen yn cynrychioli’r buddsoddiad mwyaf yn ein hysgolion a’n colegau ers yr 1960au. Mae’n enghraifft wych o’r hyn y gellir ei gyflawni pan fydd llywodraeth leol a Llywodraeth Cymru yn gweithio gyda’i gilydd ac mae wedi trawsnewid yr ystad ysgolion ar hyd a lled Cymru.
> 
>  “Bydd y buddsoddiad hwn yn helpu i ddatblygu Band B y rhaglen i lefel newydd ac rydw i’n edrych ymlaen at weld yr holl adeiladau coleg ac ysgol anhygoel fydd yn deillio o’r bartneriaeth o’r newydd hon â Llywodraeth Cymru”.







Translation:


 
Under changes planned for Band B of the programme, the Welsh Government will cover 65% of the capital costs for a new school building or project, with local authorities and colleges covering the remaining 35%.

 The Welsh Government will also increase its share of capital funding for facilities for pupils with additional learning needs and those in pupil referral units to 75%, with delivery partners meeting the remaining 25% of the costs.

 Previously, the match funding for the capital programme was typically 50\-50\. 

 The change in match funding will be introduced for Band B of the programme, which starts in April next year.

 Band B will  include additional investment with a capital value of around £500m funded through the new, made\-in\-Wales, Mutual Investment Model.  

 Education Secretary Kirsty Williams said: 

 
> “We are all working against a backdrop of austerity but if we can ease the funding pressures on local authorities and colleges, then we will do so. 
> 
>  “This change has the potential to save local authorities and colleges millions of pounds which could be invested elsewhere in our education system.
> 
>  “I’m not pretending that this is going to solve every issue, but making such a significant change to our flagship school building programme shows we are willing to take a different approach and explore alternative ways of funding.

 WLGA Leader, Councillor Debbie Wilcox (Newport), said:

 
> “This is a very welcome announcement from the Welsh Government and will help alleviate some of the pressures faced by our councils.
> 
>  “WLGA strongly supports the 21st Century Schools and Education Programme. The programme represents the largest investment in our schools and colleges since the 1960s. It is an excellent example of what can be achieved when local government and the Welsh Government work together and has transformed the school estate across the length and breadth of Wales.
> 
>  “This investment will help take Band B of the programme to a new level and I look forward to seeing the many fantastic school and college buildings that will be delivered as a result of this renewed partnership with the Welsh Government.”